钦定古今图书集成/明伦汇编/闺媛典/第313卷 > 皇清四十六 > 朱继儒妻张氏
## 钦定古今图书集成/明伦汇编/闺媛典/第313卷 > 皇清四十六 > 朱继儒妻张氏

按《吴江县志》：张氏，朱继儒妻。崇祯己巳，氏年二十五，继儒客死，无子，立伯子虹为嗣。伯念氏贫苦，不以孤累之，氏曰：“若此则我可无生，不如死。” 中夜自缢继儒柩侧，同居侄觉之，及解救始甦，伯乃以虹归之。氏昼夜事纺绩，刀尺衣食之馀，遣虹就学。虹举癸卯乡试，而氏勤劬如故。康熙乙卯卒，年七十一。